als_Latn dik_Latn sag_Latn
Maji njihet në gjuhën e futbollit si muaji i trofeve për shkak të fundit të kampionatit dhe finaleve të mbajtura në Kupë apo edhe në Champions. Ndryshe nga sezoni i mëparshëm ku Premier Leaguen e fitoi skuadra e Leicester të sapongjitur nga kategoria e dytë, ky sezon ka vërtetuar se skuadrat e mëdha bëjnë ligjin. Në kampionatet më elitare në Europë nuk ka surpriza të mundshme nga skuadrat e vogla për të tentuar titullin kampion. Në Itali skuadra e Juventusit është favoritja kryesore për të triumfuar për të gjashtin vit radhazi në Serie A, çka do të ishte dhe një rekord i ri për kampionatin italian të futbollit.
Bardhezinjtë janë në kuotën e 85 pikëve të ndjekur nga Roma e vendit të dytë me 78-të pikë. Të nesërmen në orën 20:45 do të luhet dhe ndeshja e madhe ndërmjet këtyre dy skuadrave. Juventusit i mjafton vetëm një barazim në këtë sfidë për tu shpalluar kampion për her të gjashtë radhazi. Në rast se Roma do të triumfonet përballë torinezëve atëherë do të rihapte kampionatin, pasi diferenca do të ngushtohej në vetëm 4 pikë. Ndryshe paraqitet situata në kampionatin spanjoll të futbollit pasi gara është më e ashpër.
Skuadra e Barcelonës udhëheq La Ligan me pikë të barabarta me Real Madrid me nga 84 secila por është në krye pasi ka goleverazh më të mirë se galaktikët në ndeshjet direkte. Skuadra e drejtuar nga tekniku Zinedine Zidane është disi më i avantazhuar për t’u shpallur kampion pasi ka për të luajtur një ndeshje më shumë, atë ndaj Celta Vigo në transfertë si ndeshje e prapambetur. Real Madrid është i detyruar të fitojë titullin në La Liga pasi i mungon që prej sezonit 2011-2012-të.
Nesër Barcelona do të ndeshet në transfertë ndaj Lasa Palmas e cila do të luajë e qetë pasi e ka arritur objektivin e saj për të qëndruar mes më të mirave në kampionatin spanjoll. Skuadra e Realit do të ketë një ndeshje mjaft të vështirë përballë Sevillas. Avantazhi i madrilenëve është se ndeshja do të zhvillohet në shtëpinë e tyre në mitikin “Santiago Bernabeu”. Sevilla aktualisht pozicionohet në vendin e katër në tabelën e klasifikimit por që kërkon pikë për të mos marë ndonjë surprizë të pakëndshme nga Villarreal që e ndjek nga pas. Në kampionatin e francës, skuadra e Monacos është favoritja kryesore për tu shpallur kampionët.
Skuadra ambicioze është në krye të tabelës së klasifikimit me 86 pikë , tre pikë më shumë se PSG i vendit të dytë. Kujtojmë që skuadra e Monacos ka një ndeshje më shumë për të zhvilluar dhe fitimi i titullit kampion është thjeshtë çështje kohe. Skuadra nga principata është më e përqendrua tashmë në kampionatin francez pas eliminimit nga Champions dhe Kupa e Francës.
Skuadra e teknikut Leonardo Jardim pritet të thyejë hegjemoninë e vendosur nga PSG prej disa vitesh. Në Gjermani Bayern është shpallur kampion dhe tashmë luan thjeshtë për statistika. Në kampionatin Holandez gara është bërë tepër e ashpër. Feyenoord udhëheq kampionatin me një pikë më shumë se Ajax dhe nesër luhet dhe java e fundit e këtij sezoni. Në kampionatin portugez, Benfica është një hap larg titullit kampion pasi është 5 pikë më shumë se Porto.
Arbitrat e finaleve
UEFA ka caktuar edhe arbitrat që do të arbitrojnë dy finalet, atë të Champions dhe Europa League. Në finalen e Championsit që do të zhvillohet më 3 Qershor mes Juventus dhe Real Madrid do të gjykojë arbitri gjerman Felix Brych. Bardhezinjtë janë drejtuar edhe më parë në këtë edicion në Champions nga ky arbitër në ndeshjen përballë Portos, e kundërta ndodh me Realin.
Në kompeticionin tjetër të dytë për nga rëndësia për klube, Europa League, finalja mes Man.United dhe Ajax do të gjykohet nga arbitri slloven Damir Skomina. Ky arbitër nuk ka drejtuar asnjë ndeshje në këtë sezon në Europa League pasi ka qenë i impenjuar në Champions League. Të dy arbitrat e këtyre finaleve janë nga më me eksperiencë në këto kompeticione.
als_Latn als_Latn als_Latn als_Latn als_Latn als_Latn als_Latn als_Latn als_Latn